Държавен вестник, бр. 84, 2025 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  84
ПРИЛОЖЕНИЕ 7
Изисквания за ваксинация или профилак­
тика на специфични заболявания7
1. В допълнение към всяка препоръка 
за ваксинация или профилактика следните 
болести са изрично посочени в настоящите 
Правила, за които от пътниците може да се 
изисква доказателство за ваксинация или 
профилактика като условие за влизане в 
държава – страна по МЗП:
Ваксинация срещу жълта треска.
2. Препоръки и изисквания за ваксинация 
срещу жълта треска:
a) За целите на настоящото приложение:
i.  инкубационният период на жълтата 
треска е шест дни;
ii.  ваксините срещу жълта треска, 
одоб­рени от СЗО, осигуряват защита 
срещу инфекция от 10-ия ден след 
поставянето на ваксината;
iii. тази защита продължава през целия 
живот на ваксинираното лице; и
iv. валидността на сертификата за 
ваксинация срещу жълта треска 
продължава през целия живот на 
ваксинираното лице, считано 10 дни 
след датата на ваксинацията.
b) Ваксинация срещу жълта треска може 
да се изисква от всеки пътник, който 
напуска район, в който Организацията 
е установила, че съществува риск от 
предаване на жълта треска.
c) Ако даден пътник притежава сертифи­
кат за ваксинация срещу жълта треска, 
който все още не е валиден, на пътника 
може да бъде разрешено да отпътува, 
но разпоредбите на параграф 2, буква h) 
от настоящото приложение могат да 
бъдат приложени при пристигането му.
d) Пътник, който притежава валиден сер­
тификат за ваксинация срещу жълта 
треска, не се третира като съмнителен 
дори ако идва от район, в който Орга­
низацията е установила, че съществува 
риск от предаване на жълта треска.
e) В съответствие с параграф 1 от При­
ложение 6 използваната ваксина срещу 
жълта треска трябва да бъде одобрена 
от Организацията.
f) Държавите – страни по МЗП, определят 
специални центрове за ваксинация сре­
щу жълта треска на своята територия, 
за да гарантират качеството и безо­
пасността на използваните процедури 
и материали.
g) Всяко лице, работещо на входния 
пункт в район, в който Организацията 
е определила, че съществува риск от 
предаване на жълта треска, и всеки 
член на екипажа на транспортно сред­
ство, използващо такъв входен пункт, 
трябва да притежава валиден сертифи­
кат за ваксинация срещу жълта треска.
h) Държавата – страна по МЗП, на чиято 
територия има вектори на жълта трес­
ка, може да изиска пътник от район, в 
който Организацията е определила, че 
съществува риск от предаване на жълта 
треска, който не може да представи ва­
лиден сертификат за ваксинация срещу 
жълта треска, да бъде поставен под 
карантина, докато сертификатът стане 
валиден или докато изтече период от не 
повече от шест дни, считано от датата 
на последното възможно излагане на 
инфекцията, в зависимост от това кое 
от двете събития настъпи първо.
i) На пътниците, които са освободени 
от ваксинация срещу жълта треска, 
подписана от упълномощен лекар или 
упълномощен здравен работник, може 
да бъде разрешено влизане при спаз­
ване на разпоредбите на предходния 
параграф от настоящото приложение и 
при условие, че им бъде предоставена 
информация относно предпазването 
от преносители на жълта треска. Ако 
пътниците не бъдат поставени под ка­
рантина, от тях може да се изиска да 
съобщават на компетентните власти 
за появата на фебрилно състояние или 
всякакви други симптоми и да бъдат 
поставени под наблюдение.
––––––––––––––––––––––––––––––––
7 Изменена от Шестдесет и седмата Световна 
здравна асамблея, що се отнася до подточки iii) 
и iv) на раздел 2, буква а) в резолюция WHA67.13 
от 24 май 2014 г. Това изменение влезе в сила за 
всички държави – страни по МЗП (2005 г.), от 
11 юли 2016 г.